CELEX: 32001R0292
Language: bg
Date: 2001-02-12 00:00:00
Title: Регламент (ЕО) № 292/2001 на Комисията от 12 февруари 2001 година относно класирането на определени стоки в Комбинираната номенклатура

02/ 13
            
            
               BG
            
            
               Официален вестник на Европейския съюз
            
            
               224
            
         32001R0292
   
               L 043/7
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 292/2001 НА КОМИСИЯТА
   
   от 12 февруари 2001 година
   относно класирането на определени стоки в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), последно изменен с Регламент (ЕО) № 2559/2000 на Комисията (2), и по-специално член 9 от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към горепосочения регламент е необходимо да бъдат приети мерки за класирането на стоките, включени в приложението към настоящия регламент.
            
         
               (2)
            
            
               С Регламент (ЕИО) № 2658/87 се установяват общите правила за тълкуване на Комбинираната номенклатура. Тези правила се прилагат също към всяка друга номенклатура, която се основава изцяло или частично на нея или която добавя към нея допълнителни подразделения и която е установена чрез специални разпоредби на Общността с оглед прилагането на тарифни или други мерки, свързани с търговията със стоки.
            
         
               (3)
            
            
               Чрез прилагане на гореупоменатите общи правила стоките, описани в колона 1 от приложената таблица към настоящия регламент, трябва да бъдат класирани под съответните кодове по КН, посочени в колона 2, въз основа на мотивите, изложени в колона 3.
            
         
               (4)
            
            
               Съгласно разпоредбите на член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (3), последно изменен с Регламент (ЕО) № 2700/2000 на Европейския парламент и на Съвета (4), е подходящо ползването на обвързващата тарифна информация, издадена от митническите органи на държавите-членки за класирането на стоки в митническата номенклатура, която не съответства на разпоредбите на настоящия регламент, да може да бъде продължено за период от три месеца от титуляра.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от приложената таблица, се класират в Комбинираната номенклатура под съответните кодове по КН, посочени в колона 2 от същата таблица.
   Член 2
   Ползването на обвързващата тарифна информация, издадена от митническите органи на държавите-членки, която не съответства на разпоредбите на настоящия регламент, може да бъде продължено в срок от три месеца, в съответствие с разпоредбите на член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на 20-ия ден след публикуването му в Официален вестник на Европейските общности.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 февруари 2001 година.
      
         
            За Комисията
         
         Frederik BOLKESTEIN
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 293, 22.11.2000 г., стр. 1.
   
      (3)  ОВ L 302, 19.10.1992 г., стр. 1.
   
      (4)  ОВ L 311, 12.12.2000 г., стр. 17.
   ПРИЛОЖЕНИЕ
   
               Описание на стоката
            
            
               Класиране
               Код КН
            
            
               Мотиви
            
         
               (1)
            
            
               (2)
            
            
               (3)
            
         
               Чехли, състоящи се от горна част от текстилна материя (хавлиен плат) и външно ходило от пластмаса, чиято централна част е покрита с тънък слой текстил. Върху този слой текстил, който представлява 58 % от външното ходило, има релефен пунктир от поливинилхлорид
               (Виж фотографии № 603 А + В) (1)
               
            
            
               6404 19 10
            
            
               Класирането се определя от разпоредбите на общи правила 1 и 6 за тълкуване на Комбинираната номенклатура, забележка 4 б) към глава 64, допълнителна бележка 2 към глава 64, както и от текстовете към кодове по КН 6404, 6404 19 и 6404 19 10 от КН
               Според характеристиките на слоя от текстилна материя външното ходило трябва да се разглежда като ходило от пластмаса. Слоят от текстилна материя не притежава характеристиките на трайност и) или издръжливост, изисквани при обичайната употреба на външно ходило
               Следователно, тези стоки не могат да бъдат класирани под позиция 6405
            
         
      
   
      
   
      (1)  Фотографиите имат илюстративен характер.